Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 358/11/6601	Banská Bystrica, 19.2.2013
EEČ : 2-45-54-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 19.2.2013, spisová značka 1 Pv 358/11/6601, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Obvinený XXXXX dňa 11. júna 2011 na Námestí SNP XXXXX, okres XXXXX, fyzicky napadol XXXXX, nar. XXXXX tak, že po predchádzajúcom slovnom konflikte k nemu pristúpil a udrel ho otvorenou dlaňou do oblasti hlavy na pravú stranu, následkom úderu začal obvinený padať na zem, na ľavú stranu, pričom ho obvinený chytil za košeľu v oblasti ľavej ruky, avšak poškodený napriek tomu spadol na zem na ľavý bok tela, čím poškodenému spôsobil vykĺbenie ľavého pleca, ktoré zranenie si vyžiadalo dobu liečenia v trvaní 4 až 5 týždňov.
Uznesením prokurátora Okresnej prokuratúry XXXXX zo dňa 19.2.2013, spisová značka 1 Pv 358/11/6601, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením povereného príslušníka OOPZ XXXXX ČVS:ORP 1447/SL-BB-2011 z 03.10.2011 bolo  podľa § 206 ods. 1 Tr. por. vznesené obvinenie XXXXX pre prečin ublíženia na zdraví podľa § 156 ods. 1 Tr. zák., ktorého sa dopustil  na tom skutkovom základe, že 11. júna 2011 v čase okolo 19.00 h na Námestí SNP XXXXX, okres XXXXX, fyzicky napadol XXXXX, nar. XXXXX tak, že po predchádzajúcom slovnom konflikte k nemu pristúpil a udrel ho otvorenou dlaňou do oblasti hlavy na pravú stranu, následkom úderu začal poškodený padať na zem, na ľavú stranu, pričom ho obvinený chytil za košeľu v oblasti ľavej ruky, avšak poškodený aj napriek tomu spadol na zem na ľavý bok tela, čím poškodenému spôsobil vykĺbenie ľavého pleca, ktoré zranenie si vyžiadalo dobu liečenia v trvaní 4 až 5 týždňov.

Po skončení skráteného vyšetrovania prokurátorka Okresnej prokuratúry v Banskej Bystrici  pod sp. zn. 1 Pv 358/11 z  18.01.2012  trestné  stíhanie proti obvinenému   podľa § 216 ods. 1 Tr. por. podmienečne zastavila, pričom mu určila skúšobnú dobu v trvaní 12 mesiacov. 
	
	Pretože skúšobná doba 30.01.2013 uplynula, overila som si, ako sa obvinený správal v jej priebehu.

Obec XXXXX v správe o povesti obvineného uvádza, že menovaný je slobodný a má dve deti. Doposiaľ nebolo jeho správanie prerokúvané v KOVP.

Zo správy Obvodného úradu XXXXX, odbor všeobecnej vnútornej správy je zrejmé, že obvinený počas skúšobnej doby podmienenčného zastavenia trestného stíhania spáchal priestupok proti občianskemu spolunažívaniu podľa § 49 ods. 1 písm.d) zákona č. 372/1990 Zb. o priestupkoch v znení neskorších predpisov, za čo mu bola uložená pokuta vo výške 20 €.

Z potvrdenia ORPZ UJKP PZ v Banskej Bystrici vyplýva, že obvinený nie je v súčasnej dobe realizovaný žiadnym útvarom justičnej a kriminálnej polície PZ v rámci SR. Taktiež nebol realizovaný po 18.01.2012.

Z odpisu registra trestov je zrejmé, že obvinený sa v skúšobnej dobe podmienečného zastavenia trestného stíhania  nedopustil žiadnej trestnej činnosti.

Vzhľadom na uvedené skutočnosti možno konštatovať, že obvinený XXXXX v skúšobnej dobe viedol riadny život a splnil všetky  podmienky uvedené v ustanovení § 217 Trestného poriadku.

Preto som rozhodla tak, ako je vyššie uvedené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavlina Zlochová
prokurátorka